شاہترہ

شاہترہ یا پت پاپڑا (سائنسی نام: Fumaria parviflora) پُھل دار پودے دی اک قِسم اے۔ ایہ ایشیا، افریقا تے یورپ ناݪ تعلق رکھدا اے، لیکن ایہ دنیا دے بہت سارے دوسرے حِصےآں وچ عام تے وسیع پیمانے اُتے گردش کردا اے۔ ایہدے پُھل سفیدی مائل تے کونےآں توں جامنی ہُندے نیں۔ پتّے دھݨیے یا گاجر دے پتّےآں ونگوں کٹے پھٹے، ادھے انچ توں ڈھائی انچ تک لمبے ہُندے نیں تے ادھے انچ دے قریب چوڑے ہُندے نیں۔ شاہترے دا پودا ﭼار انچ توں ﮈﯾﮉﮪ فٹ تک اُچا، نازک، چٹیائی مائل ہرا تے پیلاہٹ آݪا ہُندا اے۔ ﺷﺎﮨﺘﺮے دا پودا عمومن کݨک تے جؤ دے کھیتاں وچ سردیاں دے موسم وچ اُگدا اے تے گرمیاں وچ سُک جاندا اے، موسم برسات وچ ایہدی جڑ فیر ہری ہوجاندی اے۔ ایہدا ذائقہ کوڑا ہُندا اے۔ 

 افعال تے استعمال 
مصفی خون، دافع حمی، دافع تعفن، مدر بول (پیشاب آور)، مشتہی، مقوی جگر اے۔

1۔ شاہترہ خون صاف کردا اے۔ فسادِ خون دے مرضاں، خارش، پھوڑے پھنسیاں تے آتشک تے سوزاک دے علاج لئی ورتیا جاندا اے۔

2۔ بخار وچ فائدہ مند اے۔

3۔ ضعف اشتہاء دے وقت فائدہ مند اے۔

4۔ ضعف جگر وچ کار آمد اے۔

5۔ ایہدا نفع خاص: مصفی خون ہوݨا اے۔

 مضر، مصلح تے بدل 
مضر: ریہہ لئی مضر اے۔

مصلح: ایہدا مصلح کاسنی اے۔

بدل: ایہدا بدل چرائتہ اے۔

 مقدار تے ترکیب 

مقدار: 7-10 گرام ۔

ترکیب استعمال: سفوف، جوشاندہ، عرق ۔

 کیمیائی اجزاء 
Alkaloids: isquinoline
protoberberines
spirobenzyl isoquinoline

flavanoids
potassium salts

Acids: fumaric acid
Chlorogenic acid

 حوالے 

گٹھ:جڑی بوٹیاں
گٹھ:گھاہ پھوس
گٹھ:نباتات
گٹھ:پودے